સરકારને પાટીદાર સમાજના પડતર મુદ્દાઓના નિરાકરણ માટેની એસપીજી સંગઠને ચીમકી આપી છે. તેમણે જણાવ્યું હતું કે, પાટીદાર સમાજની જે માંગણીઓ કરી રહ્યો છે તેનું નિરાકરણ નહીં આવે તો આવનારા દિવસોમાં રાજ્યભરમાં ઉગ્ર આંદોલન કરવામાં આવશે, જેને કોઈ રોકી નહીં શકે. એસપીજીની મુખ્ય માંગણીઓમાં પાટીદાર સમાજને બંધારણીય અનામત આપવામાં આવે. પાટીદાર આંદોલનમાં શહીદ થયેલા 14 યુવાનોના પરિવારોને સરકારી નોકરી કે વિશેષ નાણાંકિય સહાય આપવાની માંગ કરી છે. પાટીદાર આંદોલન દરમિયાન થયેલા તોફાનોમાં પોલીસના દમનકારી પગલાંની તપાસ કરવાની માંગ કરવામાં આવી છે. રાજ્યના ખેડૂતોના દેવા માફીની પણ એસપીજી દ્વારા માંગ કરવામાં આવી છે. પાટીદાર નેતા અલ્પેશ કથિરિયા તેમજ અન્ય પાટીદાર યુવાનો પર કરવામા આવેલા પોલીસ કેસ પરત ખેંચવામાં આવે. જે માંગણીઓના નિવેડા માટે જો કોઇ નિર્ણય નહી લેવાય તો, 10 દિવસ બાદ અન્ય આંદોલન આપવાની એસપીજીએ ચિમકી ઉચ્ચારી છે.